28/05/2012 | Administración LocalMunicipal
Muxía
Bases de concurso

ANUNCIO O Pleno, en sesión do 18 de maio de 2012, aprobou as BASES DO CONCURSO “DURMO… SE ME CONTAS UN CONTO”, a continuación recollidas e publicadas a efectos oportunos. PRIMEIRA. O presente concurso denomínase: “DURMO… SE ME CONTAS UN CONTO”, e está convocado polo Concello de Muxía dentro do seu programa de dinamización lingüística e promoción do uso do galego. SEGUNDA. O obxecto do concurso é estimular ás familias no uso xeneralizado do galego promovéndoo como lingua primeira nos máis pequenos e como lingua de comunicación entre nais/pais e fillos/fillas. Promover, ademais, o interese pola literatura en galego. TERCEIRA. Os aspirantes ao premio presentaránse ao mesmo en grupo; será un grupo formado por un pai/nai co seu fillo/filla, sendo o fillo/a de idade igual ou menor de 9 anos. Se na mesma familia hai máis fillos comprendidos nese rango de idade, tamén poden ser incluídos no grupo. Os participantes deberán de ser alumnos/as de calquera dos colexios públicos do municipio. Cada grupo concursante poderá presentar unha única obra. CUARTA. Os traballos cómpre que sexan orixinais e inéditos, en lingua galega, e terán unha extensión mínima dun total de 7 folios, dos cales 3 serán o texto do conto feito pola nai/pai e os catro restantes serán catro ilustracións feitas polo neno/a (ou nenos/as se son máis de un). A extensión máxima serán 10 folios (5 de texto e 5 de ilustración). Os traballos deben, ademais, levar unha portada, que tamén irá ilustrada polo neno/a, onde conste o título do conto. Na contraportada do conto deberá ir escrito un pseudónimo. Os nomes dos autores do conto non poden aparecer en ningún lugar do traballo presentado a concurso. QUINTA. Os traballos que se presenten han de seguir a estrutura dun conto que comeza cunha situación na que o pai/nai dille ao fillo que durma e este respóndelle “Durmo… se me contas un conto”. A partir de aí comezará a desenvolverse o conto (de tema libre) que a nai/ pai conta ao fillo para que durma, acompañado polas ilustracións que o neno faga para o conto. SEXTA. Forma de presentación. Os traballos entregaránse dentro dun sobre no que figure pola parte exterior o pseudónimo. No interior do sobre, xunto co conto irá un sobre pequeno e pechado en cuio interior se inclúan os datos dos autores: nomes, idade do neno/a, fotocopia do DNI do pai/nai, enderezo, teléfono de contacto, título do conto e pseudónimo co que se presentan. Os traballos remitiránse ao seguinte enderezo: PARA O CONCURSO “DURMO… SE ME CONTAS UN CONTO” CONCELLO DE MUXÍA r/ Real, 35.15124 Muxía Tamén poden entregarse directamente nas oficinas do Concello de Muxía. SÉTIMA. Premios.1.º premio: un ordenador.2.º premio: lote de libros infantís en galego. O xurado poderá entregar algún accésit se o considera oportuno. OITAVA. O prazo para a entrega dos traballos será de 15 días naturais seguintes ó da publicación da convocatoria do concurso, que será publicada na páxina web do Concello. A convocatoria será realizada por acordo de Alcaldía. NOVENA. O Concello de Muxía resérvase o dereito de facer unha mostra cos orixinais presentados e o dereito de publicar total ou parcialmente os traballos premiados, que, ademáis, poderán ser colgados na web do Concello de Muxía. A participación no concurso supón a aceotación implícita destas consideracións. DÉCIMA. Se os traballos presentados non reuniran a suficiente calidade, a proposta do xurado, poderá declararse deserto o premio. UNDÉCIMA. O xurado estará formado por: • Alcalde/esa ou persoa en quen delegue. • Concelleiro/a de Cultura ou persoa en quen delegue. • 1 membro do persoal do Departamento de Cultura do Concello de Muxía ou persoal funcionario do Concello. • 2 persoas relacionadas co ámbito literario, artístico ou cultural. A decisión do xurado é inapelable e comunicaráselles aos participantes e público en xeral o mesmo día da entrega dos premios, data que será fixada pola organización do concurso. DUODÉCIMA. A participación neste concurso implica a aceptación destas bases e, polo demais, o que non estea previsto, estará ó que determinen os membros do xurado. Muxía, ………. de …………… de 2012. O ALCALDE Asdo.: Félix Porto Serantes